cyanic-selkie/wikianc huggingface dataset:
Conan taistelija
Vastaanotto
Juhani Hinkkanen arvosteli Aikakoneessa Conan taistelijan vuonna 1991. Hän sanoo Conan-novellien olevan miekka ja magia -genren perusteoksia ja siksi hankalia arvosteltaviksi. Hinkkasesta ne ovat ”mahdottoman hauskoja ja viihdyttäviä”, ja hän kuvailee Howardin olleen ”armoitettu tarinaniskijä ja juonenpunoja” joka ”osasi pitää juttunsa liikkeessä”. Huomiota herättää myös tarinoiden hillitön väkivaltaisuus sekä erityisesti Howardin mieltymys kuvata ulos pursuavia aivoja. Kokoelman parhaat novellit ovat ”Punaiset naulat” sekä ”Tulipunainen linnoitus”, jotka edustavat koko sarjan parhaimmistoa. Muut kirjaan valitut novellit ovat sinänsä toimivia mutta rutiininomaisia ja siten Conan-tarinoiden keskitasoa.
Conan ja demonit
Conan ja demonit oli toinen Sadelehdon toimittama novellikokoelma: ensimmäinen oli Outoja tarinoita 1. Conan ja demonit ehti kuitenkin kauppoihin ensin ja oli siten hänen esikoisteoksensa. Jalava julkaisi sittemmin muitakin Sadelehdon toimittamia Conan-kokoelmia. Koska Conan ja demonit oli tarkoitettu yksittäiseksi kirjaksi, siihen valikoituivat Sadelehdon mukaan kaikkein parhaat Conan-tarinat. Teoksen on kuvittanut Petri Hiltunen.
Vastaanotto
Ulkomaisia fantasiakirjailijoita -hakuteoksessa (2003) Jukka Halme sanoo kokoelman sisältävän ”monta erinomaista novellia”. ”Elefantin torni” on Halmeen mukaan ”yksi parhaimmista barbaarin henkilökuvaa avaavista teksteistä”, kun taas ”Mustan rannikon kuningatar” on ”ehkä tärkein yksittäinen Conan-novelli”.
Cristina Gutiérrez
Cristina Gutiérrez Herrero (s. 24. heinäkuuta 1991 Burgos) on espanjalainen erämaa- ja aavikkorallikuljettaja. Hän teki historiaa olemalla ensimmäinen maaliin ajanut espanjalainen nainen Dakar-rallin autoluokassa. Gutiérrez on lisäksi voittanut kuudesti peräkkäin naisten erämaarallin Espanjan mestaruuden.
Erämaaralli (2010–)
Toinen Dakar-ralli 2018 meni sijoituksellisesti paremmin ajettuaan sijalle 38, jossa hän oli ensimmäisen erikoiskokeen jälkeen.
Douglas Worsnop
Vuonna 2005 hänet valittiin AAAS:n fellow -jäseneksi. Hän on ollut Suomen Tiedeseuran jäsen vuodesta 2010.
Daron Acemoğlu
Kamer Daron Acemoğlu (s. 3. syyskuuta 1967 Istanbul) on turkkilais-yhdysvaltalainen taloustieteilijä. Hän on toiminut taloustieteen professorina Massachusetts Institute of Technologyssa (MIT) vuodesta 2000.
Acemoğlu suoritti kandidaatin tutkinnon (B.A.) Yorkin yliopistossa 1989 ja maisterin tutkinnon (MSc.) London School of Economicsissa (LSE) 1990. Hän väitteli taloustieteen tohtoriksi LSE:ssä vuonna 1992 otsikolla "Essays in Microfoundations of Macroeconomics: Contracts and Economic Performance". Vuosina 1992–1994 Acemoğlu työskenteli luennoitsijana LSE:ssä. Vuodesta 1993 hän on toiminut eri tehtävissä MIT:ssä.
Syyttömät silminnäkijät
Arvioita
Video-oppaassa vuodelta 1994 Esko Rautakorpi sanoo, etteivät paikoin nokkela dialogi ja muutamat huimat takaa-ajot pelasta elokuvaa keskinkertaisuudelta. Syyttömät silminnäkijät saa häneltä kaksi tähteä viidestä.
The Corpse of Anna Fritz
The Corpse of Anna Fritz on vuonna 2015 valmistunut espanjalainen kauhuelokuva. Elokuva on ohjaaja Hèctor Hernández Vicensin ensimmäinen ohjaustyö.
Antti Revonsuo
Revonsuo opiskeli psykologian lisäksi biologiaa ja filosofiaa. Hän aloitti uransa Turun vastaperustetussa kognitiivisen neurotieteen tutkimuskeskuksessa 1990-luvulla. Hän julkaisi kollegoidensa kanssa ensimmäinen suomenkielisen kognitiivisen neurotieteen oppikirjan Mieli ja aivot: kognitiivinen neurotiede vuonna 1996.
Samu Koskenkorva
Maajoukkueura
Koskenkorva pelasi alle 18-vuotiaiden Hlinka Gretzky Cupissa vuonna 2018. Hän osallistui myös alle 18-vuotiaiden MM-leiriryhmään vuoden 2019 turnaukseen, mutta Koskenkorva putosi kuitenkin viimeisten joukossa Suomen lopullisesta kisajoukkueesta. Hän pelasi myös World U-17 Hockey Challengessa vuonna 2017. Yhteensä Koskenkorva on pelannut yhdeksän nuorten ja 45 poikien maaottelua.
Muuta
Samu Koskenkorva valmistui ylioppilaaksi Kastellin urheilulukiosta syksyllä 2020.
Fenyyli-isotiosyanaatti
Valmistus ja käyttö
Fenyyli-isotiosyanaattia voidaan valmistaa aniliinin ja hiilidisulfidin tai tiofosgeenin välisellä reaktiolla ja hapettamalla muodostuva ditiokarbamaattijohdannainen fenyyli-isotiosyanaatiksi lyijynitraatin avulla. Fenyyli-isotiosyanaattia käytetään useiden heterosyklisten yhdisteiden erimerkiksi lääkkeiden ja fungisidien valmistukseen. Lisäksi sitä käytetään peptidien aminohappokoostumuksen selvittämiseen. Peptidin N-pää reagoi fenyyli-isotiosyanaatin kanssa muodostaen tiohydantoiinijohdannaisen, joka irtoaa peptidiketjusta. Nämä johdannaiset voidaan erottaa ja tunnistaa korkean erotuskyvyn nestekromatografian avulla.
Kirkas-Soljanen
Vedenlaatu
Veden laatua on tutkittu vuosien 1980–2001 aikana. Niiden mukaan järvi on vähäravinteinen eli karu, mutta sen vesi on väritön ja kirkas. Veden happamuustaso on alhainen ja vesi on aina hapanta. Tämä sopii yhteen sen kanssa, että vettä ei tule laskuojien myötä järveen, vaan kaikki vesi sadevesi suotuu suoturpeen läpi. Ylimääräinen vesi juoksee laskuojaa myöten Musta-Soljaseen. Koska järven valuma-alue on niin pieni ja se on verrattain syvä, vaihtuu vesi erittäin hitaasti. Kesällä ja talvella järven vesi lämpötilakerrostuu selvästi. Alusvedestä alkaa kerrostumiskauden lopussa happi loppua. Päällysvedessä happiongelmia ei esiinny. Järvi toimi aiemmin Metsähallituksen virkistyskalastusalueena, mutta se loppui Naturan myötä. Järven virkistyskäyttökelpoisuus on veden laadun ja ulkoistenkin ominaisuuksien mukaan hyvä.
Seitsemisen kansallispuisto
Luoteisrannassa sijaitsee autiotupa, jonka voi vuokrata ja jonka viereen pääsee kesällä autolla. Samassa yhteydessä on keittokatos. Telttailualue sijaitsee 150 itäänpäin omalla nuotiopaikalla. Molemmissa paikoissa on käymälät. Järven lounaisrantaan lintutornille tulee Saari-Soljaselta kaksikilometrinen luontopolku, jonka päässä on toinen lintutorni.
Saari-Soljanen
Vedenlaatu
Vedenlaatua on tutkittu lukuisia kertoja vuosien 1980–2006 aikana. Järven vesi on kirkasta ja sen humuspitoisuus on alhainen. Veden väri on lievästi värjäytynyttä, mutta se on hapanta. Happamuustaso (pH) on suoalueen huuhtoutumisesta ja vähäisestä veden vaihtumisesta johtuen vaihdellut arvojen 4,7 ja 5,1 välillä. Tämä on kaloillekin vaikea elinympäristö niin happamuuden kuin vähäravinteisuuden osalta. Typpipitoisuudet ovat karuille ja kirkasvetisille järville tyypillisen matalat. Fosforipitoisuudet ovat nekin vain 5–11 µg/l. Happitilanne on vuoden aikana yleensä melko hyvä, mutta loppukesällä pohjan lähellä on happi vähissä. Järvi muodostaa syvälle harppauskerroksen, jonka alusveteen muodostuu vähähappisuutta. Järven virkistyskäytön arvosana olisi muuten erinomainen, mutta happamuus laskee sen hyväksi. Happamuus vaikuttaa eliöihin negatiivisesti.
Raimalammi
Historiaa
Vuoden 1962 peruskartassa Raimalammin itäpuolella oli pienempi lammikko ja peltoalueita oli nykyistä enemmän lammen ympärillä. Sen lounaispuolella sijaitsi Perttulan keskuslaitos ja Hiidenjoen rannalla oli kaksi taloa.
Manhunt
Juoni
Starkweatherin yksityinen armeija Cerberus vie Jamesin kaatopaikalle, missä hänen pitää murhata uusnatseja ja skinheadeja snuff-elokuvaa varten. Seuraavaksi Cerberus vie Jamesin hylätylle eläintarhalle joka on täynnä Wardogsin jäseniä. Tämän jälkeen James huomaa perheensä olevan siepattu ja Starkweather sanoo Jamesille tämän tuovan ”lisää haastetta”. Starkweather myös sanoo Jamesille, että joka kerta kun Wardogsin jäsen huomaa Jamesin, niin yksi hänen perheenjäsenistä kuolee. James onnistuu pelastamaan kaikki perheenjäsenensä, jonka Wardogs oli kaapannut. Todellisuudessa Starkweather oli organisoinut Wardogsin sieppaamaan Jamesin perheen. Carcer Cityn kauppakeskuksessa James ajautuu tulitaisteluun The Innocentz -ryhmän kanssa. Hän löytää videokasetin, jossa Innocentzin jäsen murhaa julmasti Jamesin perheenjäsenen. Starkweather sanoo Jamesille, että ”hän on uusi perhe jota hän tarvitsee”. James raivostuu tästä suunnattomasti.
Esma Redžepova
Diskografia
Redžepovan varhaisimmat levytykset ovat 1960-luvun alusta ja uusimmat 2010-luvulta. Yhteensä julkaistuja albumeja ja singlejä on useita kymmeniä.
Liinalammi (Janakkala)
Historiaa
Vuoden 1855−1856 Kalmbergin kartastossa nimetön lampi sijaitsi postitien alapuolella ja se sijaitsi harjualueen metsikön laidalla alemmaksi raivatun niityn reunalla. Lammen lähialue oli autiona.
Luontoarvoja
Liinalammen vesi on arvioitu hyväksi, vaikka se silmäarvioinnin mukaan onkin rehevöitynyt. Vuonna 1978 sen vesi käsiteltiin ferrosulfaatilla, joka sitoi fosfaatit ja ne vajosivat lammen pohjalle.
Point in Polygon
Kierroslukumenetelmä
Kierroslukuun perustuva algoritmi (Winding number algorithm) määrittää pisteen olevan monikulmion ulkopuolella, jos sen kierrosluku on nolla.
Asikonmeri
Maantietoa
Lampi sijaitsee 50 metrin päässä Välijoesta, joka on Puujoen jatke ennen laskemistaan Kernaalanjärvestä itään työntyvään Vettenjakamoon, josta Hiidenjoki saa alkunsa. Lammen pinta-ala on 8,2 hehtaaria ja se on 550 metriä pitkä ja 250 metriä leveä. Sen rantaviivan pituus on 1,4 kilometriä ja rannat ovat suojeltua Asikonsuota. Lammen vedenpinnan korkeus on 79,4 metriä mpy, mikä on sama vedenpinnankorkeus kuin Kernaalanjärvessä, Hiidenjoessa ja Vanajavedessä. Lampi on autio.
Vaalea kuroksen pää
Akropoliilta on löydetty kuros-veistoksen alempia osia, jotka ovat mahdollisesti peräisin samasta teoksesta.
Veikko Salomaa
Veikko Väinö Salomaa (s. 1950) on suomalainen lääkäri, kansanterveystieteen tutkija ja THL:n tutkimusprofessori (vuodesta 2005). Hän kuuluu maailman eniten viitatuimpien tutkijoiden joukkoon alallaan.
Salomaa kuului kollegansa, THL:n tutkimusprofessori Markus Perolan kanssa vuosina 2016 ja 2017 maailman viitatuimpien tutkijoiden joukkoon alallaan (osa-alue molekyylibiologia ja genetiikka). Vuoden 2017 listalla hän oli yksi runsaasta 20:stä Suomessa työskentelevästä tutkijasta noin 3 300 tieteilijää maailmanlaajuisesti sisältävällä Highly Cited Researchers -listalla. Muita suomalaisia vuoden 2017 listan saman osa-alueen (Molecular biology & genetics) tutkijoita olivat Jaakko Kaprio, Johanna Kuusisto, Markku Laakso ja Jaakko Tuomilehto. Tämän lisäksi useita runsaasti viitattuja suomalaisia tutkijoita työskentelee ulkomaisissa yliopistoissa ja tutkimuslaitoksissa.
La Delicata -kore
thumb|left|150px|La Delicata -kore. Veistos esittää nuorta neitoa, joka on pukeutunut khitoniin ja sen päällä olevaan himationiin. Se on ollut Akropoliin muiden kore-veistosten tavoin omistettu Athene-jumalattarelle. Se tunnetaan erityisesti suurista, mantelinmuotoisista silmistä (tai ”sfinksinsilmistä”), ja muutoinkin se erottuu arkaaisista kore-veistoksista kauneudellaan. Tästä se on myös saanut usein käytetyn nimensä La Delicata (”Herkkä”). Hiukset on kuvattu luonnollisesti, ja niin kutsuttu arkaainen hymy on lähes korvattu luonnollisemmalla ilmeellä. Alkuperäisestä värityksestä on säilynyt jäänteitä. Veistos on tehty paroslaisesta marmorista ja sen säilyneen osan korkeus on noin 0,92 metriä. Veistoksen alaosa lanteista alaspäin on kadonnut.
Mini All4 Racing
Mini All4 Racing on BMW:n omistaman Minin valmistama erämaaralliauto, joka perustuu Mini Countrymaniin. Sillä on voitettu Dakar-ralli neljä kertaa. Saksalainen X-raid-talli on käyttänyt autoa vuodesta 2011 lähtien. Se käyttää samaa moottoria, kuin edeltäjä BMW X3 CC.
Klaus Suonsaari
Suonsaari opiskeli aluksi pianonsoittoa kuusivuotiaasta alkaen ja rumpuja 14-vuotiaasta alkaen. Käännekohta oli Oulunkylän pop- ja jazzkonservatorion järjestämä kesäkurssi 1974, jolla Suonsaari sai ensi kerran ammattimaista rumpujen opetusta. Vuosikymmenen lopulla hän opiskeli Lahden konservatoriossa ja toimi Lahden kaupunginorkesterin lyömäsoittajana. Vuonna 1979 hän aloitti opinnot Bostonin Berklee College of Musicissa, opiskeli myös Rochesterin yliopiston Eastman-musiikkioppilaitoksessa ja asettui sitten New Yorkiin. Hänen esikoisalbumilleen Reflecting Times (Storyville 1988) kootussa kvintetissä soittivat muiden muassa trumpetisti Tom Harrell ja basisti Ray Drummond.
Isovaleriaanahappo
Isovaleriaanahappo eli 3-metyylibutaanihappo tai 3-metyylivoihappo (C5H10O2) on karboksyylihappo. Yhdistettä käytetään muun muassa hajusteiden valmistamiseen.
Valmistus ja käyttö
Yhdistettä käytetään hajusteina käytettävien esterien sekä eräiden lääkeaineiden synteesissä.
Rahitunlammi
Rahitunlammi on Kanta-Hämeessä Janakkalassa Leppäkosken kylän lähellä Rahitunmäessä sijaitseva lampi.
Roope Hormi
Roope (Robert) Hormi, sukunimi vuoteen 1912 Malin (15. lokakuuta 1882 Käkisalmi – 3. elokuuta 1938 Helsinki) oli suomalainen insinööri ja toimitusjohtaja.
Navarin (1891)
Palvelus
Alus vaurioitui pahoin Tsushiman taistelussa ja upposi osuttuaan miinaan 28. toukokuuta 1905.
Remoulade
Remouladella maustetaan usein paneroituja kalaruokia, joitain liharuokia ja keitettyjä kananmunia. Sitä voidaan käyttää myös erilaisissa voileivissä ja sämpylöissä.
Heptadekaani
Heptadekaani eli n-heptadekaani (C17H36) on 17-hiilinen suoraketjuinen alkaani. Se on normaaliolosuhteissa olomuodoltaan kiinteää ainetta. Sulamispisteensä yläpuolella eli yli 21,97 °C:n lämpötilassa yhdiste on väritöntä veteen liukenematonta nestettä. Liukenee hieman  etanoliin ja hiilitetrakloridiin sekä hyvin dietyylieetteriin. Heptadekaanin rakennekaava on CH3(CH2)15CH3, moolimassa 240,48 g/mol, kiehumispiste 303 °C, tiheys 0,778 g/cm3 (vesi = 1,0 g/cm3), leimahduspiste 149 °C (c.c.) ja CAS-numero 629-78-7. Heptadekaania käytetään vertailuaineena kaasukromatografiassa. Yhdistettä voidaan valmistaa esimerkiksi erottamalla raakaöljystä. Heptadekaania esiintyy useissa kasveissa, niiden tuoksuissa ja semiokemikaalina eliöiden viestinnässä.
Henrik Alfred Wahlforss
Wahlforssin vanhemmat olivat kauppias Erik Wahlforss ja Susanna Maria Holmudd. Hän pääsi ylioppilaaksi Vaasan kymnaasista 1857 ja valmistui Helsingin yliopistosta filosofian kandidaatiksi 1861, filosofian maisteriksi 1869 ja filosofian lisensiaatiksi 1878. Hän opiskeli kolmen vuoden ajan orgaanista ja teknillistä kemiaa 1861–1864 Zürichissä, Hannoverissa ja Friedrich Wöhlerin johdolla Göttingenissä. Hänen 1868 valmistunut väitöskirjansa Bidrag till kännedomen af reten oli ensimmäinen teknillisen kemian alan väitöskirja Suomessa. Myöhemmin Wahlforss opiskeli vielä Pietarissa Friedrich Konrad Beilsteinin laboratoriossa.
Koiranvuolle
Koiranvuolle on Kanta-Hämeessä Hausjärvellä Puujaan kylässä ja Puujoen uomassa sijaitseva järvi.
Ariana Rockefeller
Ariana Rockefeller (s. 26. toukokuuta 1982 Cambridge, Yhdysvallat) on yhdysvaltalainen muotisuunnittelija, amatööriesteratsastaja ja hänen isoisoisänsä oli Standard Oilin perustaja John D. Rockefeller.
Otto Nordenskjöld
thumb|200px|Nils Otto Nordenskjöld 1900-luvun alussa. thumb|200px|Nordenskjöld oikealla, [[José María Sobral vasealla.]] Nils Otto Gustaf Nordenskjöld (6. joulukuuta 1869 Hässleby – 2. kesäkuuta 1928 Göteborg) oli ruotsalainen geologi, maantieteilijä ja tutkimusmatkailija. Hän oli Göteborgin korkeakoulun professori vuodesta 1905, Göteborgin kauppakorkeakoulun rehtori vuodesta 1923. Nordeskjöd teki vuosina 1901–1903 Etelämantereelle tutkimusmatkan, jonka yhteydessä retkikunta talvehti jäätiköllä ja keräsi runsaan tieteellisen aineiston. Retkikunnan laiva Antarctic upposi jäihin, mutta uruguaylainen kauppalaiva pelasti sen jäsenet.
Jussi Leppänen
Leppäsen tuomariuran huippuhetkiin mahtuivat muun muassa finaalit Lahdessa 2012, pronssiottelu Jyväskylässä 2010 ja legendaariset liigakarsinnat Vaasassa 2009 sekä Liigan ulkoilmaottelu Ilves-Tappara Tampereen Sorsapuistossa 2016.
Joutsenlammi (Hausjärvi)
Vesistösuhteet
Lampi kuuluu Kokemäenjoen vesistössä Vanajan reitin valuma-alueella Puujoen alueeseen. Se jaetaan vielä Ansionjärven alueeseen, johon lampi kuuluu. Lammen vedenpinnan korkeus on 120,9 metriä mpy. Siihen ei laske metsäojia ja laskuojakin puuttuu karttojen mukaan.
Hinterrhein
Hinterrhein on joki Kaakkois-Sveitsissä. Joen pituus on 62 kilometriä, ja se on Sveitsin 14:nneksi pisin joki. Pisin sivujoki huomioon ottaen Hinterrheinin pituus on 74 kilometriä. Hinterrhein on Vorderrheinin ohella toinen Reinin alkujoista.
Navy Sailing
Kilpailut
Kesällä 2013 Navy Sailing -joukkue osallistuu Suomen Melges 24 ranking-sarjan ja SM-kilpailujen lisäksi elokuussa Medemblikissä Hollannissa pidettäviin EM-kilpailuihin. Joukkue osallistuu myös 2014 maailmanmestaruuskilpailuihin Geelongissa, Australiassa sekä edustaa Suomea 2015 sotilaiden olympialaisissa Etelä-Koreassa.
Musta Veljeskunta
Thanoksen ensimmäinen versio
Musta Veljeskunta oli ryhmä julmia avaruusolentoja, jotka työskentelivät Thanokselle. He auttoivat Thanosta tuhoten maailmat, jotka eivät osoittaneet kunnioittaneet heitä. Kun Corvus Glaive lähetti yhden heitä palvelevista Outridereista etsimään uuden tuhottavan maailman, Outriderit valitsivat kohteekseen Maan.
Kivenpuulammi
Vesistösuhteet
Lampi kuuluu Kokemäenjoen vesistössä Vanajan reitin valuma-alueella Puujoen alueeseen. Se jaetaan vielä Ansionjärven alueeseen, johon lampi kuuluu. Lammen vedenpinnan korkeus on 84,2 metriä mpy. Lammen laskuoja lähtee lammen kaakkoispäästä ja se laskee 1,7 metriä alempana olevaan Ansionjärveen. Ainoa tulo-oja on Valkjärven lyhyt laskuoja, jonka kautta 1,5 metriä korkeampi Valkjärvi laskee lampeen. Ansiojärvestä laskee Puujoki, joka laskee Kernaalanjärven kautta Hiidenjokeen, joka laskee Vanajaveteen.
Luontoarvoja
Järvellä tehtiin elokuussa 2012 silmämääräinen kasvillisuusinventointi. Inventoinnissa ei havaittu rauhoitettuja lajeja, mutta luusuassa esiintyi harvinaisempi jokileinikki. Putkilolajeja havaittiin 22 lajia. Järven lajit ovat oligotrofisia ja mesotrofisia lajeja sekä laaja-alaisesti esiintyviä lajeja. Vain isosorsimo on eutrofisia kasvupaikkoja suosiva laji.
Kiinan Huippumalli haussa
Kiinan Huippumalli haussa on kiinalainen versio Huippumalli haussa -ohjelmasta. KHH on tositelevisio-sarja ja edustaa tyttöjä, jotka haluavat huippumallikssi.
Gangut (1890)
Valmistus
Alus tilattiin Amiraliteetin uudelta telakalta Pietarista matalamman syväyksen omaavana Imperator Aleksandr II -luokan aluksena, ja sen köli laskettiin vuonna 1889. Alus laskettiin vesille lokakuussa 1890 ja otettiin palvelukseen vuonna 1894.
Isuzu Bellett
Auton omamassa on 930 kg. Korimalli on neliovinen, viidelle hengelle rekisteröitävä sedan. Auton muotoilu oli omalle aikakaudelleen kulmikasta, ja vastaavat automallit tunnettiinkin niinkutsuttuina "kanttimalleina" taikka "tiiliskivinä". Valonheittimet olivat pyöreäkupuisia ja niitä autossa oli neljä kappaletta.
Piippa Heliö-Angervo
Lempi Dagmar Ida ”Piippa” Heliö-Angervo (27. elokuuta 1902 Helsinki – 1. toukokuuta 1984 Helsinki) oli suomalainen lausuntataiteilija ja musiikinopettaja.
Kannusfrankoliini
Tuntomerkit
Kannusfrankoliini on 30–33 cm pitkä. Sillä on punaruskea päälaki ja niska ja vaalea silmäkulmanjuova. Alapuolella on voimakasta, mustaa pystyjuovitusta. Pyrstö on tasaisenruskea. Jalat ja nokka ovat vihertävät tai kellanharmaat. Sukupuolet ovat muuten samannäköiset, mutta koiraalla on jaloissaan pienet kannukset.
Valkjärvi (Hausjärvi)
Historiaa
Vuoden 1855−1856 Kalmbergin kartastossa järven nimi kirjoitettiin ”Walkiajärvi”. Sen rantaviiva oli piirretty niin, että järveen olisi kuulunut myös Kivenpuulammi. Jos tämä on totta, on järvessä tehty järvenlasku.
Saukonlammi (Janakkala)
Maantietoa
Lampi on pieni metsälampi viljelyalueen kupeessa. Sen pinta-ala on 2,1 hehtaaria ja se on 250 metriä pitkä ja 100 metriä leveä. Sen rantaviivan pituus on 650 metriä ja sen rannat ovat puoliksi suota ja metsää. Lammelle ei johda tietä ja se on autio.
Vesistösuhteet
Lampi kuuluu Kokemäenjoen vesistössä Vanajan reitin valuma-alueella Puujoen alueeseen. Se jaetaan vielä Heinäjoen valuma-alueeseen, johon lampi kuuluu. Lammen vedenpinnan korkeus on 120,4 metriä mpy. Lampeen on kaivettu ympäröivistä metsistä soiden kuivatusojia. Yksi oja on Mäyrälammin laskuoja. Lammen laskuoja juoksee alkuksi kohti luodetta, mutta kääntyy länteen ja yhtyy Tyryn kylässä Sammaljärvenojaan. Sen kautta vedet kulkeutuvat Heinäjoen kautta Puujokeen, josta ne laskevat Hiidenjoen kautta Vanajaveteen.
Istekki
Istekki Oy:n toimitusjohtajana toimii Lasse Koskivuori.
Július Šupler
Július Šupler (s. 27. lokakuuta 1950 Poprad, Tšekkoslovakia) on slovakialainen entinen jääkiekkoilija ja nykyinen jääkiekkovalmentaja. Šupler pelasi vuosina 1969–1971 kaksi kautta Tšekkoslovakian 2.liigassa kotikaupunkinsa Popradin joukkueessa. Vuodesta 1979 eteenpäin hän on toiminut valmentajana.
Gunnar L. Stenbäck
Venesuunnittelijana
Stenbäck toimi myös Turun Veneveistämön edustajana Helsingissä ja moni hänen konstruktioistaan rakennettiin Turussa. Kansainvälisen säännön mukaan Stenbäck suunnitteli Sinebrychoffin pokaalia varten 8mR-tyyppisem Najan, joka myös voitti palkinnon. Stenbäck oli itse ruorimiehenä. Kansainväliseen kutosluokkaan Stenbäck suunnitteli kaiken kaikkiaan 17 venettä. Stenbäckin suurin merkitys on insinööri Erik Nummelinin ja Helsingfors Segelsällskapetin aloitteesta lähteneen Hai-veneen suunnittelu. Tavoitteena oli synnyttää kotimaisista rakennusaineista rakennettava edullinen yksityyppivene, jonka rakentaminen onnistuisi myös amatööreiltä. Hai-luokasta tuli pitkäikäinen, ja monta sataa venettä on rakennettu vuodesta 1931 lähtien. Hai-vene oli pitkään Suomen suurin purjeveneluokka, kunnes H-vene syrjäytti Hain 1960-luvun loppupuolella suurimpana luokkana.
Labor Day (elokuva)
Elokuvan teemat
Eräässä kohtauksessa äiti ja poika loikovat isossa riippumatossa toisiaan vastapäätä, ja äiti puhuu seksuaaliasioista. Henry toppuuttelee ja sanoo, että kyllä koulussa on kerrottu. Äiti jatkaa silti ja toteaa, että koulussa keskitytään eritteisiin ja kehon muutoksiin – koskaan ei kerrota miltä rakastelu tuntuu. Ei puhuta tunteista, intohimosta tai halusta, ei siitä miltä tuntuu toisen ihmisen läheisyys, kosketus tai kaipuu.
Henry taas kokee kasvun pojasta mieheksi. Hän ei tiedä vielä mitä kaikkea aviomiehenä oleminen pitää sisällään, mutta tajuaa että ei voi täyttää äitinsä sisintä kaipuuta. Äidin ja Frankin lähentyminen enimmäkseen ilahduttaa poikaa. Vain sen uuden tytön puheet aiheuttavat hetkellisen epävarmuuden siitä, aikooko äiti hylätä hänet, jotta voisi olla miehen kanssa.
Mary Augusta Ward
Mary Augusta Arnold avioitui 1872 Thomas Humphry Wardin kanssa, joka myöhemmin kuului The Timesin toimittajakuntaan. Hänen sisarensa Julia Huxleyn poikia ovat Julian ja Aldous Huxley. Nimi Aldous on peräisin Wardin romaanista Marcella, annettu sen päähenkilön Aldous Raeburnin mukaan.
Ansionjärvi
Historiaa
Vuoden 1855−1856 Kalmbergin kartastossa Puujoen nimi kirjoitettiin ”Oitenjoki” ja viereinen ”Walkianjärvi” oli huomattavasti nykyistä suurempi. Järvessä on selvästi toimitettu järvenlasku. Ansionjärven vedenpinta saattoi silloin olla hyvin lähellä nykyisiä arvoja, sillä sen rantaviivan muoto muistuttaa aivan nykyistä. Järven rantoja ruopattiin 1950-luvulla, mutta ruoppauksessa rannalle nostetut pohjamassat valuivat takaisin veteen. Tästä kuulemma johtuu järven ruoikkoinen ranta. Kun vertaa vuoden 1964 peruskarttaa ja muita sen jälkeen julkaistuja karttoja, ei Ansionjärven ympäristössä ole tapahtunut suuria muutoksia.
Antonín Máša
Máša kirjoitti jo Prahan televisio- ja elokuvakoulussa FAMUssa käsikirjoituksen Ewald Schormin lyhytelokuvaan. Heidän yhteistyönsä jatkui, kun Máša siirtyi valmistuttuaan dramaturgiksi Barrandov-studioille. Máša kirjoitti käsikirjoituksen Schormin esikoisohjaukseen Arkipäivän rohkeutta (1963). Hän käsikirjoitti kaksi muutakin elokuvaa ja toimi dramaturgina ennen ryhtymistään ohjaajaksi. Máša itse kommentoi, että ohjaajalla oli kaikki valta muokata käsikirjoitusta, joten ainoa tapa säilyttää kontrolli lopputulokseen oli ryhtyä ohjaajaksi. Ewald toimi vielä myöhemminkin varsinkin dramaturgina myös muiden ohjaajien elokuvissa.
Pahalammi (Janakkala)
Pahalammi on Kanta-Hämeessä Janakkalassa  Mallinkaisten kylän lähellä sijaitseva lampi.
Keski-Veno
Vesistösuhteet
Lampi kuuluu Kokemäenjoen vesistössä Vanajan reitin valuma-alueella Puujoen alueeseen. Se jaetaan vielä Heinäjoen valuma-alueeseen, johon lampi kuuluu. Lammen vedenpinnan korkeus on 136,4 metriä mpy. Ympäröivä suo on ojitettu ja ojat on johdettu lampeen. Laskuoja yhdistää sen Taka-Venoon, joka laskee Sammaljärveen. Vedet kulkeutuvat eteenpäin Heinäjoen, Puujoen ja Hiidenjoen kautta Vanajaveteen.
Tereia
Tereia ( tai, ) oli antiikin aikainen kaupunki ja kaupunkivaltio (polis) Propontisen Vähän-Aasian alueella nykyisessä Turkissa. Sen tarkkaa sijaintia ei tunneta.
Markéta Vondroušová
Grand Slam -turnauksissa Vondroušová on voittanut kaksinpelissä Wimbledonissa 2023 ja nelinpelissä välieriin Australian avoimissa 2019.
Grande-Terre
Basse-Terreä ja Grande-Terreä erottaa toisistaan kapea salmi nimeltään Rivière Salée eli Suolajoki. Saarten kallioperä ja maasto ovat kuitenkin aivan erilaisia; Basse-Terre on tuliperäinen, kun taas Grande-Terren kallioperä on kalkkikiveä. Maasto on matalaa, eikä saarella ole jokia. Kuivan ilmaston ja hiekkaisen maaperän takia kasvillisuus on tyypillisesti pensaikkoa. Maanviljelys keskittyy sokeriruokoon ja karjanhoitoon.
Samsung Galaxy S7 Edge
Muotoilu
Puhelimessa on 5,5-tuumainen näyttö 2K-resoluutiolla. Näyttö on suojattu Corning Gorilla Glass 4 -lasilla.
Stratonike (Akte)
Historia
Nykyisessä Stratónissa on suoritettu arkeologisia kaivauksia ainakin vuonna 1962.
Pointe-à-Pitre
Keskeisen sijaintinsa takia Pointe-à-Pitre on Guadeloupen tärkein kaupunki. Sen matkailunähtävyys on Mémorial ACTe, orjuuden ja kolonialismin ajoista kertova museo.
Jan Hirt
Saavutuksia
Lähteet: Pro Cycling Stats, Cycling Archives
Ma mère
Julkaisu ja vastaanotto
Ma mère on saanut elokuvakriitikoilta lähinnä kielteisen vastaanoton. Rotten Tomatoes -sivuston mukaan 12% kriitikoista on antanut elokuvalle positiivisen arvosanan 3,7/10 keskiarvolla. Keräys perustuu 42 arviointiin. 4 555 käyttäjästä 47% on antanut elokuvalle positiivisen arvosanan 3/5 keskiarvolla. Metacritic-sivuston mukaan 19 arvostelun perusteella elokuva on saanut 35 pistettä sadasta mahdollisesta. Metacriticin 152 käyttäjää on antanut elokuvalle keskiarvon 6,1/10. Internet Movie Databasen 5 173 käyttäjää on antanut elokuvalle keskiarvon 5,1/10.
Samsung Galaxy S8+
Myynti
Samsung Galaxy S8+:n ennakkomyynti alkoi julkistuspäivänä 29. maaliskuuta 2017. Puhelin on yleisesti kaupoista saatavilla 28. huhtikuuta. Galaxy S8+:n suositushinta on 929 euroa. Sen mukana toimitetaan AKG:n nappikuulokkeet.
Uranopolis
Historia
Uranopolis, suomeksi ”Taivaan kaupunki”, perustettiin hellenistisen kauden alussa vuonna 315 eaa. Sen perustaja oli Aleksarkhos, Makedonian kuningas Kassandroksen veli. Koska Plinius vanhempi mainitsee Uranopoliin mutta ei Sanea, joka sijaitsi myös Akten niemellä, on päätelty, että Uranopolis olisi perustettu Sanen paikalle ja korvannut sen. Muutoin kaupungin historiasta ei tiedetä mitään.
Tervajoen valuma-alue (Vanaja)
Teuronjoen alaosan alue (35.831)
Tervajoki alkaa Alasjärvestä, virtaa sitten Tervakosken läpi ja sen jälkeen se laskee Kernaalanjärveen. Tervajoen alue on jaettu kahtia Tervakosken tehtaiden voimalaitosten kohdalta. Tehtaiden kohdalla ylänköalue vaihtuu alankoalueeksi. Jokeen yhtyy etelästä Varisojan valuma-alue.
Maastohiihdon Suomen Cup 2017–2018
Maastohiihdon Suomen Cupin kausi 2017–2018 oli kilpailusarjan seitsemäs kausi, joka alkoi Sotkamon Vuokatissa 28. lokakuuta 2017 ja päättyi Taivalkosken SM-kilpailuissa 8. huhtikuuta 2018.
Mommilanjärvi
Luonnonarvoja ja virkistys
Vesien omistus on Mommilan-, Puujaan- ja Haminankylän osakaskunnilla, joista Mommilan osakaskunnalla on pinta-alaltaan suurin osuus. Mommilanjärveä ja Ansionjärveä on kunnostettu 1990-luvulla. Järven tilaa ei kuitenkaan ole onnistuttu kääntämään parempaan suuntaan. Järvellä järjestetään vuosittain kesäinen Mommilanjärven soutelu.
Sigurd Nordenstreng
Sigurd Nordenstrengin isä oli Hämeen ja Mikkelin läänin kuvernööri Hjalmar Sebastian Nordenstreng. Hänen velipuolensa oli kirjailija ja rotuteoreetikko Rolf Nordenstreng.
Gösta Nordenswan
Nordensvan työskenteli Yhdysvalloissa 1908–1913 ja hän oli Helsingin kaupungin sähkölaitoksen palveluksessa ylimääräisenä insinöörinä, osastopäällikkönä ja johtajan apulaisena 1913–1917. Hänestä tuli 1918 Etelä-Suomen Voima Oy:n, 1929 Nokia Oy:n ja vuonna 1934 Länsi-Suomen Voima Oy:n ja Kolsi Oy:n toimitusjohtaja.
Nordensvan oli Suomen Sähköinsinööriliiton puheenjohtajana ja Suomen Sähkölaitosyhdistyksen varapuheenjohtajana vuodesta 1926 alkaen sekä Suomen Vesivoimayhdistyksen varapuheenjohtajana vuodesta 1929 lähtien. Hän toimi Suomen valtuuskunnan puheenjohtajana Kööpenhamlnassa 1920. Göteborgissa 1923 ja Oslossa 1926 pidetyissä pohjoismaisissa sähköteknikkokokouksissa.
Kjelmøyn keramiikka
Piirteitä
Asbestisekoitteista ja tekstiilipainanteista keramiikkaa valmistettiin kaikkina aikakausina muotin avulla. Tapa käyttää muottia kulkeutui Fennoskandiaan Keski-Venäjältä, joka oli tekstiilikeraamisen tradition synnyinseutuja. Muut asbestikeraamiset astiat valmistettiin koverrettuun puumuottiin, jonka sisäpinnalle painettiin savella vuoraten kangaskaistale. Kuivunut astia otettiin kankaasta vetämällä ulos muotista. Tästä traditiosta poiketen Säräisniemen keramiikka (Sär-2), ja siitä kehittynyt Kjelmøyn keramiikkaa, valmistettiin veistetyn puun ympärille. Valmistuksessa ei tarvittu kangasta, koska savi tasoitettiin suoraan puun pinnalle puisella lastalla. Puumuotti jätettiin kuivuneen astian sisälle polttamisen ajaksi. Tästä on todisteena astian sisäpintaan jääneet uurteet, joita on helppo tunnistaa puunsyiksi. Tällä tavalla valmistetut astiat olivat Aarne Äyräpään mukaan muita samanaikaisia astioita parempia. Ruotsalaisessa tutkimuksissa 25 %:n asbestisekoitteella valmistetut astiat kestivät betonilattialle pudottamista metrin korkeudesta sata kertaa ilman, että niiden seinämät halkeilivat.
Kulttuuri
Raudanvalmistuksen taidot opittiin myöhemmin todennäköisesti 600–500 eaa. alkaen ja Kjelmøyn keramiikkaa on löydetty yleisesti tällaisilta paikoilta.
Hiihdon Suomen-mestaruuskilpailut 2018
13,2 + 13,2 kilometriä, yhdistelmäkilpailu
<br style="clear:both" />
Antti Nordlund
Nordlundin isä oli kalastaja Antti Nordlund. Hän kävi kolme vuotta koulua mutta joutui sitten lopettamaan varojen puutteessa koulunkäynnin. Nordlund oli sitten vt. lukkarina Kristiinankaupungissa 1823–1825 ja Närpiön seurakuntaan kuuluneessa Korsnäsin kappelissa 1825–1827. Tämän jälkeen hän oli vakinaisena lukkarina Mustasaaren seurakuntaan kuuluneessa Raippaluodon kappelissa 1826–1827 ja vuodesta 1827 lukkarina Mustasaaressa. Nordlund oli myös Mustasaaren seurakunnan urkuri vuodesta 1864 ja hän toimi laulunopettajana Vaasan kouluissa.
Jättibambut
Jättibambut (Phyllostachys) on bambusuku, jolle on ominaista pakkasenkestävyys. Jotkin tämän suvun bambut ovat niin kestäviä, että ne selviävät Suomen talvesta. Jotkin lajit kasvavat jopa 30 metriä pitkiksi. Sukuun kuuluu yli 50 lajia.
Eedit Patrakka
Eedit Patrakka (s. 2004 tai 2005 Texas, Yhdysvallat) on suomalainen lapsinäyttelijä. Ensimmäinen pitkä elokuva, jossa hän näytteli, oli Tiina Lymin ohjaama Äkkilähtö, jossa hän esitti yhtä pääosaa. Hän sai Los Angelesin elokuvajuhlilla parhaan lapsinäyttelijän palkinnon vuonna 2018 lyhytelokuvassa Taksvärkkipäivä.
Hän on näytellyt myös vuonna 2018 esitetyissä tv-sarjoissa Syke, Sunnuntailounas, Karppi ja Sorjonen. Hän harrastaa cheerleadingia Helsinki Athletics Cheerleadersin HAC Junior Elite -seurassa, jossa oli mukana voittamassa EM-hopeaa vuonna 2018.
Oga
Ogan niemimaan kauniit maisemat tekevät Ogasta suositun matkailukohteen. Osa kaupungin rannikkoalueista ja Kanpūvuori kuuluvat Ogan puolikansallispuistoon. Rannikolla sijaitsevat muun muassa Nyūdōzakin niemi, Toganlahti, Oga-onsenin kuuma lähde ja kolme Japanissa harvinaista maaria. Kaupungin kulttuuriperintöön kuuluu namahage-naamiorituaali, joka on otettu Unescon aineettoman kulttuuriperinnön luetteloon. Ogaa palvelee JR Higashi-Nihonin Oga-linja.
Dimítrios Máximos
Elämä
Toisen maailmansodan jälkeen Máximos nousi tammikuussa 1947 siirtymäkauden hallituksen pääministeriksi, jossa varapääministereinä toimivat kansanpuolueen Konstantínos Tsaldáris, liberaalien Sofoklís Venizélos ja Geórgios Papandréou. Kun kansanpuolueen ja liberaalipuolueen johtohahmot riitautuivat hallituksessa, Máximos jätti hallituksensa eronpyynnön kuningas Yrjölle. Máximos päätti tähän poliittisen uransa.
Phil Ramone
thumb|Phil Ramone Philip ”Phil” Ramone (5. tammikuuta 1934 – 30. maaliskuuta 2013) oli yhdysvaltalainen musiikkituottaja. Ramone työskenteli muun muassa Frank Sinatran, Aretha Franklinin, Stevie Wonderin, Paul McCartneyn, Elton Johnin, Tony Bennettin, Madonnan, Lou Reedin, The Bandin ja Bob Dylanin kanssa. Hänen tuottamistaan albumeista kolme voitti Grammy-palkinnon vuoden albumina: Paul Simonin Still Crazy After All These Years, Billy Joelin 52nd Street sekä Ray Charlesin Genius Love Company. Ramone oli ensimmäisiä CD-levyn puolestapuhujia. Hänen tuottamansa Billy Joelin 52nd Streetin uudelleenjulkaisu oli maailman ensimmäinen kaupallinen CD-levy. Se julkaistiin vuonna 1982.
Facebook F8
Facebook F8 on Facebookin vuosittain järjestämä konferenssi, joka järjestettiin ensimmäisen kerran vuonna 2007. Tapahtumassa esitellään kehittäjille ja lehdistölle Facebookin uusia tuotteita ja suunnitelmia. F8 järjestettiin vuosina 2007–2008, 2010–2011 sekä 2014–2015 San Franciscossa ja vuonna 2016 San Joséssa.
Lamborghini Super Trofeo
Lamborghini Super Trofeo (aiemmin Lamborghini Blancpain Super Trofeo vuoteen 2017 asti) on kansainvälinen autourheilusarja. Sarjan järjestää Lamborghini Squadra Corse, jossa ajetaan kolmen eri maanosa sarjaa; Eurooppa, Aasia ja Pohjois-Amerikka. Sarjaa on ajettu vuodesta 2009 lähtien. Super Trofeossa kuljettajat ajavat identtisillä Lamborghini Huracán autoilla asfalttiratoja. Aiemmin sarjaa ajettiin Lamborghini Gallardolla.
Juho Laitinen (kansanedustaja)
Laitinen oli naimisissa 1897–1903 Ida Viinikaisen kanssa ja vuodesta 1907 Iida Loviisa Laitisen kanssa.
Admiral Senjavin (1894)
Mishima
Alus liitettiin keisarillisen Japanin laivastoon toisen luokan rannikkopanssarilaivana nimellä Mishima. Ensimmäisessä maailmansodassa alus kuului Japanin 2. laivastoon, jonka mukana se osallistui Qingdaon taisteluun. Sodan jälkeen alus osallistui Siperian maihinnousuun ollen muun muassa jäänmurtajana pitäen meritien Vladivostokin ja Japanin välillä avoinna. Alus luokiteltiin 1. huhtikuuta 1921 sukellusveneiden emälaivaksi, missä tehtävässä se oli palveluksesta poistoonsa saakka 10. lokakuuta 1935. Alus upposi maalilaivana syyskuussa 1936 Kushiman rannikolla.
Maija Blåfield
Blåfieldin työ on palkittu Mediataiteen valtionpalkinnolla 2014, ja hän oli ehdokkaana Suomen suurimman taidepalkinnon Ars Fennican saajaksi vuonna 2017. Kokeellinen dokumenttielokuva The Fantastic palkittiin Tampereen elokuvajuhlien alle 30-minuuttisten kotimaisten elokuvien sarjan pääpalkinnolla ja nuorisotuomariston palkinnolla vuonna 2020. Lisäksi elokuva on voittanut parhaan lyhytdokumentin palkinnot MakeDox Creative Documentary Film Festival Makedoniassa ja Moscow International Documentary Festival Dokerissa. Vuonna 2019 Tuhoutumisesta ja säilyttämisestä voitti pääpalkinnon Ann Arborin elokuvajuhlilla Yhdysvalloissa.
Kiestingin taistelut
Kiestingin kevättaistelu 1942 – asemasodan suurtaistelu
Puna-armeijan hyökkääviin joukkoihin liittyivät 186. divisioona sekä kaksi erillistä prikaatia, jotka pyrkivät katkaisemaan Kiestingin länsipuolisen tieyhteyden ja motittamaan koko rintaman. Sekä suomalaisia että saksalaisia apuvoimia tuotiin alueelle toukokuun alkupäivinä. Taistelut kulminoituivat 5.–6. toukokuuta Kiestingin neljän tien risteyksen luoteispuolella. Vihollisvoimien kärjessä edenneet jalkaväkirykmentti 238 ja 8. hiihtoprikaati motitettiin ja pääosin tuhottiin.
Legitimistit
Legitimismi oli Ranskassa vuoden 1830 heinäkuun vallankumouksen jälkeen vaikuttanut rojalistinen suuntaus, jonka mukaan ainoastaan Bourbon-suvun vanhemmalla haaralla oli laillinen oikeus Ranskan valtaistuimeen. Sen kannattajia kutsuttiin legitimisteiksi. Legitimistit olivat yksi rojalistien kolmesta pääryhmästä 1800-luvun Ranskassa; kaksi muuta olivat Orléans-sukuhaaraa kannattaneet orleanistit sekä Napoleonin perintöä vaalineet bonapartistit. Legitimistit eivät tunnustaneet vuonna 1830 valtaan nousseen Ludvig Filipin eivätkä yhdenkään häntä seuranneen Ranskan hallitsijan laillisuutta. He edustivat reaktionääristä oikeistoa.
Toisen keisarikunnan romahtamisen jälkeen Bourbonien valtaanpaluulle näytti 1870-luvun alussa avautuvan mahdollisuus, mutta silloisen kruununtavoittelijan Chambordin kreivin jyrkkä vanhoillisuus vei häneltä muiden rojalistien tuen. Hänen kuoltuaan vuonna 1883 ilman perillisiä useimmat legitimistit siirtyivät tukemaan hallitsijaksi Orléans-suvun päämiestä, Pariisin kreivi Philippe d’Orléansia. Osa legitimisteistä katsoi laillisen oikeuden Ranskan kruunuun siirtyneen sen sijaan Bourbon-suvun espanjalaiselle haaralle, vaikka sen kantaisä Filip V olikin luopunut omista ja jälkeläistensä oikeuksista Ranskan kruunuun Utrechtin rauhan yhteydessä vuonna 1713.
Mladeč
Nähtävyyksiä
thumb|left|300px|Nové Zámkyn metsästyslinna Kunnan nähtävyyksiä on Nové Zámkyn metsästyslinna. Se rakennutti Liechtensteinin suku 1600-luvulla. Linna ei ole yleisölle avoinna, vaan siellä toimii mielenterveyden häiriöistä kärsivien hoitolaitos. Linna sijaitsee suojellulla maisema-alueella ja sen ympäristössä on vanhan temppelin raunioita.
Kunnan alueella sijaitsee arkeologisesti merkittävät Mladečin luolat.
Konsta Mesikämmen
Ura
Mesikämmen on TuTon kasvatti. Kaudella 2010–2011 hän oli B-nuorten II-divisioonassa joukkueensa tehokkain puolustaja tehoilla 2+12=14. Kesken kauden 2011–2012 Mesikämmen siirtyi TuTosta Tapparaan, jossa hän voitti kauden päätteeksi B2-nuorten Suomenmestaruuden. Kaudeksi 2013–2014 Mesikämmen siirtyi KOOVEE:n A-nuorten Mestisjoukkueeseen. Kaudeksi 2014–2015 hän siirtyi sarjatasoa ylemmäs Vaasan Sportin A-nuorten SM-liigajoukkueeseen.
Huhtikuussa 2017 Rauman Lukko kiinnitti Mesikämmenen 1+2-vuotisen sopimuksella seuran ja KeuPan yhteisenä sopimuspelaajana. Hän aloitti kauden 2017–2018 KeuPan vahvuudessa ja Mesikämmen jatkoi joukkueen kapteenistossa. Hän sai tililleen ensimmäisen SM-liigaottelunsa Lukossa 18. marraskuuta 2017 Turun Palloseuraa vastaan. Mesikämmen merkittiin joukkueen seitsemänneksi puolustajaksi. Hän jäi ottelussa kuitenkin ilman peliaikaa. Mesikämmenestä tuli kaikkien aikojen viides kolmannen polven kiekkoilija Suomen pääsarjatasolla. Hänestä tuli myös kaikkien aikojen ensimmäinen kolmannen polven pääsarjapuolustaja, sillä sekä Mesikämmenen isä Roni että isoisä Ilkka pelasivat samalla pelipaikalla. Ensimmäiset jääaikansa Mesikämmen sai SM-liigassa toisessa ottelussaan 1. joulukuuta 2017 Vaasan Sportia vastaan, kun Lukon kokoonpanosta olivat sivussa Simo-Pekka Riikola ja Roni Sevänen. Mesikämmen merkittiin joukkueen toiseen puolustajapariin Jyri Marttisen viereen. Hän sai ottelussa jääaikaa lopulta 14.25 minuuttia ja keräsi teholukeman –1. Mestiksen siirtotakarajalla helmikuussa 2018 Mesikämmenen ilmoitettiin pelaavan loppukauden Lukon vahvuudessa. Hän sai joukkueessa tililleen kaikkiaan kymmenen runkosarjaottelua ilman tehopisteitä.
Keskusta (Forssa)
Keskusta on yksi Forssan kaupunginosista. Vuoden 2011 lopussa Keskustan tilastoalueella (kaupunginosassa) oli 1 928 asukasta. Keskustan kaupunginosassa sijaitsevat Osuuspankin, Sammon, Säästöpankin ja Nordean konttorit, K-Supermarket-vetoinen kauppakeskus, Forssan tori, linja-autoasema, Teatteritalo, elokuvateatteri ja suuri määrä erilaisia kaupallisia palveluja. Kaupungin liike-elämä oli aikaisemmin keskittynyt Kartanonkadun ja Hämeentien varsille sekä torin ympäristöön, mutta sittemmin paljon liikkeitä on siirtynyt Linikkala n ja Haudankorva n kaupunginosissa sijaitseviin kauppakeskuksiin, joissa ovat myös Forssan suurimmat elintarvikeliikkeet Prisma ja K-Citymarket. Forssan tori ja Ankkalammin ympäristö uudistettiin keskustan viihtyisyyden lisäämiseksi. Tämä hanke herätti myös kritiikkiä, sillä torille rakennettu kahvilarakennus on ollut pitkiä aikoja vailla yrittäjää. Kaupunginosan itäraja kulkee Yhtiönkatua ja I linjaa pitkin, joten myös Forssan kirkko sijaitsee Keskustan kaupunginosassa.
Henrik V (Ranska)
Elämä
Kaarle X ja hänen vanhempi poikansa Ludvig luopuivat kruunusta 2. elokuuta 1830 heinäkuun vallankumouksen seurauksena 9-vuotiaan Bordeaux’n herttuan hyväksi. Hänet huudettiinkin Rambouillet’n linnassa viimeisten Bourboneille uskollisten joukkojen edessä kuningas Henrik V:ksi, mutta hän joutui pian pakenemaan edeltäjiensä tavoin ulkomaille, aluksi Skotlantiin. Kansalliskokous julisti 9. elokuuta kuninkaaksi Orléansin herttua Ludvig Filipin. Lähinnä legitimistit tunnustivat Chambordin seitsemän päivää hallinneeksi kuninkaaksi.
Point Pleasant Beach
Väestö
Point Pleasant Beachin asukasluku oli vuoden 2010 väestönlaskennan mukaan 4 665. Asukkaista 98,7 % oli valkoisia, 0,8 % afroamerikkalaisia, 0,8 % aasialaisia ja 9 % latinoja mistä tahansa rodusta.
Vilho Viikari
Vilho Viikari sai director musices -arvonimen 1954 ja Pro Finlandia -mitalin vuonna 1975.
Pispanmäki
Pispanmäki on yksi Forssan kaupunginosista. Vuoden 2011 lopussa Piispanmäen tilastoalueella (eli Pispanmäen kaupunginosassa) oli 339 asukasta. Pispanmäki on omakotitalo- ja teollisuusalue valtatie 2:n länsipuolella. Alueella sijaitsevat Saint-Gobain Isoverin ja Parmarinen tehtaat sekä Pilvenmäen ravirata. Myös Kiimassuon kaatopaikan alue kuuluu Pispanmäkeen. Jokioistentien varressa sijaitsee Agrimarket ja Hurrikaani-liikeskus.
Talsoila
Talsoilan nimi on 1600-luvulta lähtien lausuttu puhekielessä ilman i-kirjainta muodossa Talsola. Kaupunginosassa on neljä katua, joiden nimet perustuvat Kalevalaan.
American Gigolo
Vastaanotto
American Gigolo sai Suomessa vuoden 1980 ensi-iltaelokuvista kuudenneksi eniten katsojia, yhteensä 238 529.
Dylan Reese
Ura
Reese pelasi uransa alussa yhden ottelun NAHL:n Texas Tornadossa ja kaksi kautta saman sarjan Pittsburgh Forgessa. Kaudeksi 2003–2004 hän siirtyi NCAA:n Harvardin yliopistoon, jota edusti neljä kautta. Kaudella 2006–2007 Reese pelasi myös AHL:n Hartford Wolf Packissa ja kaudet 2007–2009 hän edusti saman sarjan San Antonio Rampagea. Kaudeksi 2009–2010 hän siirtyi NHL-seura Columbus Blue Jacketsiin, mutta pelasi AHL:n Syracuse Crunchissa, kunnes maaliskuussa 2010 vaihtoi New York Islandersiin. Reese debytoi NHL:ssä 4. maaliskuuta Atlanta Thrashersia vastaan ja teki ensimmäisen NHL-maalinsa 16. maaliskuuta Vancouver Canucksia vastaan. Pelattuaan Islandersissa ja farmijoukkue Bridgeport Sound Tigersissa kolme kautta hän siirtyi kaudeksi 2012–2013 Pittsburgh Penguinsiin. Kauden 2013–2014 Reese edusti KHL-seura Amur Habarovskia.
Park Jang-soon
Park Jang-soon (, s. 10. huhtikuuta 1968 Boryeong) on eteläkorealainen aktiiviuransa lopettanut vapaapainija, olympiavoittaja, maailmanmestari, Aasian-mestari ja Aasian kisojen kultamitalisti.
Bílá Lhota
Nähtävyyksiä
thumb|left|300px|Arboretum Kunnan nähtävyyksiä on vuonna 1700 perustettu arboretum, jossa kasvaa yli 300 erilajista kasvia. Arboretumissa julistettiin kansalliseksi luontomuseoksi vuonna 1969.
Plainfield (New Jersey)
Historia
Yhdysvaltain vapaussodan aikana amerikkalaiset rakensivat nykyisen kaupungin länsilaidalle Blue Hills Fort-nimisen linnakkeen ja leirin. Paikalta käsin valvottiin reittiä kohti Quibbletownia ja vuorien solia. Vuonna 1800 perustettiin postitoimisto ja samalla kylä sai nimen Plainfield. Rautatie saapui paikalle Elizabethtownista vuonna 1837. Rautateiden myötä alueelle muutti uusia asukkaita New Yorkista. Paikalle nousi uusia hotelleja ja teollisuutta. Plainfieldistä tehtiin township vuonna 1847 ja oma kaupunkinsa vuonna 1857. Jälkimmäisenä vuonna perustettiin myös nykyinen Unionin piirikunta.
Talous
thumb|Plainfieldin rautatieasema. Suuri valtaosa Plainfieldistä on asuinaluetta. Plainfield itsessään on nykyisin New Yorkin esikaupunkialuetta. Keskustassa ja sen vieressä on joitakin liikealueita. Paikallisen teollisuuden tuotteisiin kuuluvat esimerkiksi lentokoneiden osat, huonekalut, muovit ja liimat.
Jigsaw (vuoden 2017 elokuva)
Juoni
Nauha kertoo että molempien tulee tunnustaa syntinsä tai he kuolevat. Halloran pakottaa Loganin aloittamaan, joka tunnustaa käsittäneensä väärin John Kramerin röntgenkuvat mikä aiheutti hänen syöpänsä leviämisen ja pahentumisen ennen kuin oli liian myöhäistä. Tunnustamisesta huolimatta Logan silminnähden kuolee ja Halloran tunnustaa viime hetkellä päästäneensä murhaajia ja rikollisia vapaaksi omaksi hyödykseen. Logan nousee ylös ja paljastaa lavastaneensa kuolemansa saadakseen Halloranin tunnustamaan. Logan kertoo hänen olleen se tuntematon mies, joka kymmenen vuotta sitten oli testattavana latoansassa. John pelasti hänet koska ei halunnut hänen kuolevan virheensä takia tämän oltua tajuttomana testin aikana.
Desulfovibriot
Desulfovibriot saavat solun rakennusaineet pääasiassa ottamalla sisään hiilidioksidia, joka on niiden hiilenlähde. Ne ovat siis autotrofeja. Desulfovibriot ovat myös niin sanottuja kemotrofeja eli ne saavat tarvitsemansa energian pelkistämällä sulfaattia ja hapettamalla vetyä. Desulfovibriot eivät tarvitse siis kasvaakseen orgaanisia yhdisteitä, valoa taikka happea.
Marianne Saari
Marianne Saari (s. 26. huhtikuuta 1962 Pori) on suomalainen laulaja ja ammatiltaan lähihoitaja. Saaren laulajan ura alkoi vuonna 1979 vanhempiensa pitämässä Motelli Lapväärtissä, jossa hän lauloi useamman vuoden siellä esiintyvien orkestereiden kanssa. Hänen esiintyessä siellä poiki myös levytyssopimuksen Harry Aaltosen kanssa ja hän teki taiteilijanimellä Mary-Ann countryalbumin Silver Blue. Vuonna 1985 levy-yhtiö CBS kiinnostui tekemään hänen kanssaan yhteistyötä ja tällöin ilmestyi omalla nimellä julkaistu CD-single ”Muovinukke” / ”Unta vain” sekä maxi-single ”Muovinukke”. Saari solmi levytyssopimuksen, joka sisälsi kaksi levyä kahden vuoden aikana. Lupaava ura kuitenkin päättyi liikenneonnettomuuteen, josta johtuen sovittuja levyjä ei koskaan tehty eikä äänitettyjä kappaleita koskaan julkaistu. Onnettomuuden jälkeen hän kuitenkin esiintyi aiemmin sovituissa TV-lähetyksissä Rock Rallissa, Levyraadissa ja Hittimittarissa.
MARIANNE SAARI julkaisee uutta musiikkia perjantaina 16.6!
Marianne Saari valittiin äänestyksellä myös Aurinkorannikon suomalaisen FinnRadio.FM-radiokanavan Suomi pop artistiksi kappaleella "Pidä siis kii".
Etelä-Louisianan satama
Rahtiliikenne
Etelä-Louisianan satama sijoittui vuosina 2010–2011 rahtimäärältään maailman kahdenkymmenen suurimman rahtisataman joukkoon. Satama on tilastosta riippuen kokonaisrahtimäärältään Yhdysvaltain suurin tai yksi kolmesta maan suurimmasta satamasta Los Angelesin sataman ja Houstonin sataman ohella. Rahtitilastoissa sataman rahtimäärä vaihtelee paljon riippuen siitä huomioidaanko tilastossa vain ulkomaan rahtiliikenne (tuonti ja vienti) vai myös kotimaan liikenne.
Pleasantville (New Jersey)
Pleasantville on kaupunki Yhdysvaltojen New Jerseyn osavaltiossa Atlanticin piirikunnassa. Sen asukasluku oli vuoden 2010 väestönlaskennan mukaan 20 249.
Historia
thumb|vasen|Ratikkapysäkki Atlantic Cityyn, piirros vuodelta 1912 tai 1913. Nykyisen Pleasantvillen kaupungin ensimmäinen siirtolainen oli mahdollisesti joko Jonathan Adams tai William Lake. Adams oli ostanut maata alun perin vuonna 1695 Patong Creekiin varrelta ja vuonna 1702 hän myi maansa ja osti suuren tilan läheltä Pleasantvillen nykyistä keskustaa. Laken sanotaan puolestaan asettuneen nykyisen Pleasantvillen eteläosaan vuonna 1703.
Talous
Pleasantville on nykyisin pääosin asuinaluetta. Aikanaan merkittävän maatalouden merkitys väheni 1900-luvun alusta lähtien ja lakkasi 1960-luvulla. Monet kaupungin asukkaista käyvät töissä Atlantic Cityssä.
Väestö
Kaupungin asukasluku oli vuoden 2010 väestönlaskennan mukaan 20 249 ja vuoden 2019 arvion mukaan 20 149. Kaupungin asukkaista 40,5 % oli taustaltaan valkoisia (latinot pois lukien 11 %), 42,9 % afroamerikkalaisia, 43,5 % latinoja mistä tahansa rodusta ja 1,8 % aasialaisia. 44,6 % kaupungin asukkaista puhui kotonaan jotakin muuta kieltä, kuin englantia ja 25 % kaupungin asukkaista oli syntynyt ulkomailla.